**גמר גביע המדינה בכדורגל 2008** התקיים באצטדיון רמת גן ברמת גן ב-13 במאי 2008, ובו נקבע כי מחזיקת גביע המדינה בכדורגל 2007/2008 היא בית"ר ירושלים, שניצחה במשחק את הפועל תל אביב בתוצאה 4-5 בדו-קרב פנדלים, לאחר שתוצאת המשחק הסתיימה ב-0-0. הייתה זו המהדורה ה-70 של גביע המדינה, וה-55 מאז קום המדינה.

בית"ר ירושלים, זכתה בגביע המדינה ה-6 בתולדותיה, לאחר 5 משחקים במפעל, מתוכם ניצחה ב-3 בתום 90 דקות, ו-2 (כולל הגמר) בדו-קרב פנדלים לאחר הארכה מאוזנת, ומאזן שערים של 3–8, ממוצע של 1.6 שער למשחק. בית״ר חזרה למעמד הגמר לראשונה מאז גמר 2000, אז הפסידה להפועל תל אביב בדו-קרב פנדלים 2–4, וזכתה בתואר לראשונה מאז 1989, אז גברה במשחק הגמר על מכבי חיפה, גם אז בדו-קרב פנדלים מהנקודה הלבנה, בתוצאה 3–4. בעשותה זאת השלימה בית"ר ירושלים דאבל, לאחר שזכתה גם באליפות המדינה באותה העונה, לראשונה בתולדותיה.

מנגד, הפועל תל אביב העפילה לגמר ה-13 בתולדותיה (מאז קום המדינה), וחזרה למעמד זה בפעם השלישית ברציפות מבחינתה אחרי שבשנתיים שקדמו לכך, זכתה פעמיים בתואר.

הדרך אל הגמר
------------

| הפועל תל אביב | סיבוב | בית"ר ירושלים |
| --- | --- | --- |
| יריבה | תוצאה | תוצאה | יריבה |
| הפועל נצרת עילית | 3–1 | 32 האחרונות | 1–1 (3–1 פ) | בני סכנין |
| הפועל באר שבע | 1–0 | שמינית הגמר | 3–0 | מכבי אחי נצרת |
| בני יהודה תל אביב | 2–0 | רבע הגמר | 3–2 | הפועל כפר סבא |
| בית"ר שמשון ת"א | 1–1 (9–8 פ) | חצי הגמר | 1–0 | מכבי נתניה |

סיכום מהלכי המשחק
-----------------

### מחצית ראשונה

בדקה ה-8 נעשה ניסיון ראשון להתקפה, כאשר עידן טל השתלט על כדור ובעט מכ-20 מטר לשערו של וינסנט אניימה, אל מחוץ לשער.

בדקה ה-18 הכשיל אלין טופוזאקוב את מרקוס רומולו בקרבת רחבת ה-16. עידן טל בעט את הבעיטה החופשית אך הכדור הלך גבוה מהמסגרת. דקה לאחר מכן בית"ר המשיכה לתקוף כאשר רומולו עשה פריצה דרך השחקנים המגינים של הפועל תל אביב, אך הבעיטה שלו נעצרה אצל השוער אניימה.

בדקה ה-34 פרץ יואב זיו מהאגף והוכשל על ידי שי אבוטבול שקיבל את הכרטיס הצהוב. אבירם ברוכיאן שלח את הכדור החופשי סמוך לקורת השער.

בדקה ה-36 נגח פאביו ג'וניור פריירה ישירות אל ברוך דגו שהגיע למצב טוב מול שערה של בית"ר טברטקו קאלה, אבל שלח מכ-7 מטרים את הכדור לקורה בלבד והחוצה. בדקה ה-38 הייתה ספק הכשלה של יואב זיו ברחבה על שחקן הפועל דימיטר טלקייסקי, אך השופטים לא נענו לבקשת שחקני הפועל לשרוק לכדור עונשין. בדקה ה-39 טלקייסקי הרים כדור לרחבה, אך שלומי ארבייטמן נגח ישירות לשוער בית"ר שיצא והצליח להדוף את הכדור. בדקה ה-43 ספג בלם בית"ר אריק בנדו את הכרטיס הצהוב.

### מחצית שנייה

במחצית השנייה בדקה ה-48, נכנס מיכאל זנדברג לשורות בית"ר במקומו של עמית בן שושן ושלח כדור מהאגף לרחבה, מרקוס רומולו הוריד את הכדור עם הראש לאבירם ברוכיאן שבעט החוצה מקרוב.

בדקה ה-65 פאביו ג'וניור קיבל מסירה ונכנס לרחבה, ובעט לרשת החיצונית. בדקה ה-75 ניסה ראובן עובד לבעוט מחוץ לרחבה, אולם הכדור הלך מעל השער. בדקה ה-76 הכניס ברוך דגו כדור לטלקייסקי שניסה להקפיץ מעל השוער קאלה, אולם השוער קלט את הכדור.

בדקה ה-76 בית"ר הכניסה את טוטו תמוז במקומו של מרקוס רומולו החלוץ.

בדקה ה-77 הכניס זנדברג כדור רוחב לרחבה של הפועל תל אביב, אולם השוער אניימה הקדים את ברוכיאן והדף את הכדור, טוטו תמוז השתלט על הכדור ובעט מכ-20 מטרים, ואניימה הדף שוב לכדור קרן בלבד.

בדקה ה-86 מגן בית"ר כריסטיאן אלברס, הרים לרחבה ישירות לרגליו של תמוז, שמקרוב בעט ישירות לשוער אניימה שהדף את הכדור לקרן שוב.

בדקה ה-88 הוריד עידן טל את הכדור לטוטו תמוז, שפרץ קדימה לכיוון השער של הפועל, אולם בעט החוצה בלבד.

בדקה ה-89 פרץ שחקן הפועל טלקייסקי מהאגף הימני, אבל בעט החוצה בלבד.

בתוספת הזמן בדקה ה-90+2 כדור תועה היה ברחבת הפועל תל אביב, אולם אף אחד משחקני בית"ר לא הצליח לשלוח רגל ולהכניסו לשער. דקה לאחר מכן הרים עידן טל כדור לטוטו תמוז, שנגח מספר סנטימטרים מהקורה. זמנו החוקי של המשחק הסתיים בתוצאה 0-0.

### הארכה

בהארכה בדקה ה-99, בעט עידן טל שוב מכ-25 מטרים, כדור מסוכן שפספס את המסגרת במספר סנטימטרים בלבד. בדקה ה-101 הכניסה הפועל את ביברס נאתכו הקשר ההתקפי במקומו של מזואה אנסומבו קשרה האחורי.

בדקה ה-105 החליפה בית"ר את אבירם ברוכיאן הקשר והכניסה במקומו את חן עזריאל החלוץ. בדקה ה-106 עבר ברוך דגו את המגן ששמר אותו אלברס, ובעט כדור מסובב שפספס את המסגרת במעט.

בדקה ה-110 פרץ עידן טל לרחבה שוב ובעט, אך הכדור נהדף מרגלו של המגן טופוזאקוב לקרן בלבד.

ההארכה הסתיימה בתוצאה 0-0, והמשחק המשיך לדו-קרב פנדלים מנקודת העונשין.

### דו-קרב פנדלים

את שלושת הבעיטות הראשונות מכל קבוצה, השחקנים הבקיעו לזכות קבוצתם. דרק בואטנג החמיץ לחובת בית"ר את הכדור הרביעי, כאשר שי אבוטבול הכניס, והפועל תל אביב עלתה ליתרון בדו-קרב.

בבעיטת העונשין החמישית והמכריעה, הכניס תמוז את הבעיטה לזכות בית"ר ואיזן את התוצאה, אך ברוך דגו החמיץ לחובת הפועל תל אביב וסבב הפנדלים הראשון הסתיים בתיקו 4-4. לאחר מכן נכנס סבב של בעיטה לכל קבוצה, כאשר את הבעיטה הראשונה הבקיע שמעון גרשון לזכות בית"ר, אולם ראובן עובד החמיץ את העונשין לזכות הפועל, מה שלמעשה סיים את המשחק וזיכה את בית"ר בגביע המדינה.

|  |  |  |  |  |
| --- | --- | --- | --- | --- |
| 13 במאי 200820:30 | **הפועל תל אביב** | **0:0**‏**ה** | **בית"ר ירושלים** | אצטדיון רמת גן, רמת גן**צופים:** 41,000 (הערכה)**שיפוט:** מאיר לוי |
|  | (סיקור) |  |
|   |   | **תוצאת פנדלים** |   |
| יגאל אנטבי הבקיע בעיטה בדו-קרב פנדלים  ואליד באדיר הבקיע בעיטה בדו-קרב פנדלים  פאביו ג'וניור הבקיע בעיטה בדו-קרב פנדלים  שי אבוטבול הבקיע בעיטה בדו-קרב פנדלים  ברוך דגו החטיא בעיטה בדו-קרב פנדלים  ראובן עובד החטיא בעיטה בדו-קרב פנדלים | **5:4** | גל אלברמן הבקיע בעיטה בדו-קרב פנדלים  מיכאל זנדברג הבקיע בעיטה בדו-קרב פנדלים  עידן טל הבקיע בעיטה בדו-קרב פנדלים  דרק בואטנג החטיא בעיטה בדו-קרב פנדלים  טוטו תמוז הבקיע בעיטה בדו-קרב פנדלים  שמעון גרשון הבקיע בעיטה בדו-קרב פנדלים |   |

### הרכבי הקבוצות

|  |  |
| --- | --- |
| 





**הפועל תל אביב**
 | 





**בית"ר ירושלים**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **1** | ניגריהניגריה וינסנט אניימה |
| מגן ימני | **23** | ישראלישראל עומרי קנדה |
| בלם | **5** | בולגריהבולגריה אלין טופוזאקוב |
| בלם | **10** | ישראלישראל ואליד באדיר (קפטן) |
| מגן שמאלי | **20** | ישראלישראל יגאל אנטבי |
| קשר | **14** | הרפובליקה הדמוקרטית של קונגוהרפובליקה הדמוקרטית של קונגו מזואה אנסומבו |  | הוחלף בדקה ה-101 101' |
| קשר | **18** | ישראלישראל שי אבוטבול | כרטיס צהוב בדקה ה-32 32' |
| קשר התקפי | **9** | ישראלישראל ברוך דגו |
| קשר התקפי | **31** | בולגריהבולגריה דימיטר טלקייסקי |  | הוחלף בדקה ה-110 110' |
| חלוץ | **27** | ברזילברזיל פאביו ג'וניור פריירה |
| חלוץ | **28** | ישראלישראל שלומי ארבייטמן |  | הוחלף בדקה ה-54 54' |
| **מחליפים:** |
| שוער | **33** | ישראלישראל אריאל טליאס |
| בלם | **29** | ישראלישראל רמי דואני |
| מגן | **30** | ישראלישראל עמר מנסור |
| קשר | **6** | ישראלישראל ביברס נאתכו |  | נכנס כמחליף בדקה ה-101 101' |
| קשר התקפי | **12** | ישראלישראל ראובן עובד |  | נכנס כמחליף בדקה ה-54 54' |
| קשר | **7** | ישראלישראל עידן סרור |  | נכנס כמחליף בדקה ה-110 110' |
| חלוץ | **26** | ישראלישראל רועי דיין |
| **מאמן:** |
| ישראלישראל אלי גוטמן |

 |  | 

|  |
| --- |
|  |
|  |  |
| שוער | **1** | קרואטיהקרואטיה טברטקו קאלה |
| מגן ימני | **2** | צ'ילהצ'ילה כריסטיאן אלברס |
| בלם | **4** | ישראלישראל אריק בנדו (קפטן) | כרטיס צהוב בדקה ה-43 43' |
| בלם | **5** | ישראלישראל שמעון גרשון |
| מגן שמאלי | **14** | ישראלישראל יואב זיו |
| קשר | **19** | ישראלישראל גל אלברמן |
| קשר | **20** | גאנהגאנה דרק בואטנג |
| קשר | **11** | ישראלישראל עידן טל |
| קיצוני ימני | **8** | ישראלישראל אבירם ברוכיאן |  | הוחלף בדקה ה-105 105' |
| קיצוני שמאלי | **7** | ישראלישראל עמית בן שושן |  | הוחלף בדקה ה-45 45' |
| חלוץ | **28** | ברזילברזיל מרקוס רומולו |  | הוחלף בדקה ה-76 76' |
| **מחליפים:** |
| שוער | **22** | ישראלישראל שגיא שטראוס |
| בלם | **6** | ישראלישראל תומר בן-יוסף |
| מגן | **3** | ישראלישראל דוד אמסלם |
| קשר | **15** | ישראלישראל מיכאל זנדברג |  | נכנס כמחליף בדקה ה-45 45' |
| קשר | **17** | פרופרו ג'וניור ויסה |
| חלוץ | **10** | ישראלישראל טוטו תמוז |  | נכנס כמחליף בדקה ה-76 76' |
| חלוץ | **26** | ישראלישראל חן עזריאל |  | נכנס כמחליף בדקה ה-105 105' |
| **מאמן:** |
| ישראלישראל יצחק שום |

 |

|  |
| --- |
| **שופט:**
ישראלישראל מאיר לוי (שופט ראשי)
**עוזרי שופט:**
ישראלישראל שבתאי נחמיאס (קוון)
ישראלישראל ארז זלטמן (קוון)
**שופט רביעי:**
ישראלישראל איתן שמואלביץ' |

קישורים חיצוניים
----------------

* סיקור המשחק באתר ארכיון ההתאחדות לכדורגל בישראל
* גמר גביע המדינה 2008: בית"ר ירושלים נגד הפועל ת"א, סרטון בערוץ "BeitarJerusalemFans", באתר יוטיוב (אורך: 00:09:31)
* לי בוץ ותומר גנור, גרשון מנע משולש: בית"ר זכתה בגביע המדינה, באתר ynet, 13 במאי 2008
* בית"ר ירושלים זכתה בגביע המדינה, באתר וואלה!‏, 13 במאי 2008
* ערך על המשחק באתר ויקי-פועל

הערות שוליים
------------

1. ↑  בית"ר ירושלים זכתה בגביע המדינה, באתר וואלה!‏, 13 במאי 2008

| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |